ແຂວງ ແທງຮ໋ວາ ອາດຈະກາຍເປັນແບບຢ່າງໃນເລື່ອງດຶງດູດການລົງທຶນ
(VOVWORLD) - ຕອນຄ່ຳວັນທີ 18 ພຶດສະພາ, ຢູ່ນະຄອນ ເຊີມເຊີນ ແຂວງ ແທງຮ໋ວາ, ທ່ານນາຍົກລັດຖະມົນຕີ ຫວຽດນາມ ຫງວຽນຊວນຟຸກ ເຂົ້າຮ່ວມກອງປະຊຸມສົ່ງເສີມການລົງທຶນເຂົ້າ ແທງຮ໋ວາ.
ທີ່ກອງປະຊຸມ, ທ່ານນາຍົກລັດຖະມົນຕີ ຫງວຽນຊວນຟຸກ ຕີລາຄາສູງແຂວງ ແທງຮ໋ວາ ຈັດຕັ້ງກອງປະຊຸມສົ່ງເສີມການລົງທຶນດ້ວຍຂອບຂະໜາດໃຫຍ່, ບໍ່ພຽງແຕ່ກ່ຽວກັບຈຳນວນນັກລົງທຶນກ່ວາ 1200 ທ່ານເທົ່ານັ້ນ ຫາກຍັງດ້ານຄຸນນະພາບອີກດ້ວຍ, ບັນດານັກລົງທຶນ ລ້ວນແຕ່ມີຄວາມຕັດສິນໃຈຢ່າງສູງໃນການລົງທຶນເຂົ້າ ແທງຮ໋ວາ. ທ່ານນາຍົກລັດຖະມົນຕີ ຫງວຽນຊວນຟຸກ ປາດຖະໜາວ່າແຂວງ ແທງຮ໋ວາ ຈະກາຍເປັນແຂວງແບບຢ່າງໃນການດຶງດູດການລົງທຶນ. ທ່ານນາຍົກລັດຖະມົນຕີ ຫງວຽນຊວນຟຸກ ກ່າວວ່າ:
“ແທງຮ໋ວາ ຄວນສືບຕໍ່ປັບປຸງສະພາບແວດລ້ອມແຫ່ງການລົງທຶນດຳເນີນທຸລະກິດ, ຫັນເປັນລະອຽດດ້ວຍທ່າໄດ້ປຽບກ້ວາງໃຫຍ່ຂອງທີ່ດິນ, ອຳນວຍຄວາມສະດວກໃຫ້ແກ່ນັກລົງທຶນ ດ້ວຍລາຍຈ່າຍການນຳໃຊ້ທີ່ດິນຕ່ຳ, ລະບຽບການບໍລິຫານວ່ອງໄວ. ອຳນາດການປົກຄອງ ແທງຮ໋ວາ ຕ້ອງມີແຜນຜັງ; ຈັດແບ່ງການນຳໃຊ້ທີ່ດິນໃຫ້ເໝາະສົມກັບວິທະຍາສາດ ແລະ ມີປະສິດທິຜົນ ເພື່ອຫລຸດຜ່ອນລາຍຈ່າຍນຳໃຊ້ທີ່ດິນໃຫ້ບັນດານັກລົງທຶນ ແລະ ວິສາຫະກິດ ແລະ ໃນໄລຍະຍາວບໍ່ຖືກຂັດແຍ້ງກັນ, ສົ່ງຜົນສະທ້ອນຕໍ່ກັນ ”
5 ເສົາຄ້ຳດຶງດູດການລົງທຶນ, ຊຸກຍູ້ການເຕີບໂຕ ເຊິ່ງແທງຮ໋ວາ ແນະນຳເຖິງບັນດານັກລົງທຶນຢູ່ກອງປະຊຸມແມ່ນ: ອຸດສາຫະກຳປຸງແຕ່ງ, ການປະດິດສ້າງ; ກະສິກຳ; ການທ່ອງທ່ຽວ; ສາທາລະນະສຸກ ແລະ ການພັດທະນາພື້ນຖານໂຄງລ່າງ, ຕົວເມືອງ.